سەرۆک هەرێم کوردستان وتیش: ئەنفالکردن بارزانییەیل هەکاتی ئەو تاوانانەیلتر کە لەبان خەڵک کوردستان ئەنجامدریانە، نەویە مدوو داوەزیاخن هاز و حەماسەت گەلەگەمان لە نواوسیان نادادپەروەری و دیکتاتۆرییەت، بەڵکم وەپیچەوانەی ئەوە بوی، هەس رویوەڕوین و و ئیرادەی سەرکەفتن و ئازادی ئەرا گشت خەڵک کوردستان زیای کرد ئەرا درویژەدان وە خەبات بە باوەڕیگ پتەوتر.
بارزانی لە قسەیلی وتیش: لەی یادە سڵاو ئەرا ئەنفالکریایل و گشت شەهیدەیل کوردستان کل کەیمن، هەرلیوا سەر ڕێزگرتن ئەرا گیان  پاکیان چەمنیمن، سڵاو و سوپاس و پێزانین  خوەمان ئەرا گشت خەڵک بەخشندەی هەولێر و دەورگردی،  و لە هەریر، بەتاس، سۆران، و لە هەر شوینیگ بوون، کە وە هانای بنەماڵەی ئەنفال بارزانییەوە رەسینە و شوینیان کردنەسەو، وە لەی یادەیش وە هەمان شیوە، و لە وەختیگ هەرێم کوردستان وە بارودۆخیگ هەستیار و  رەد بوود، جەخت لەبان یەکڕزی و تەبایی و یەکگرتگی ناوەین گشت لایەن و پێکاتەیل کوردستان کەیمنر کە یە تاکە رییە ئەرا شکۆمەنی و سەرکەفتنمان.
